Samið um búrekstur á Hesti og leigu gömlu húsanna á Hvanneyri Í upphafi þessa mánaðar rann út umsóknarfrestur um leiga á fjárbúinu Hesti í Borgarfirði . Samtals bárust Landbúnaðarháskólanum tólf umsóknir . Valnefnd á vegum LbhÍ skilaði niðurstöðum sínum til rektors sem hefur ákveðið að bjóða Snædísi Önnu Þórhallsdóttur og Helga Elí Hálfdánarsyni til samninga um búreksturinn . Áætlað er að þau taki við rekstri sauðfjárbúsins 1. júní næstkomandi . Þá óskaði LbhÍ einnig eftir umsóknum um rekstur félags - og veitingaaðstöðu í gömlu húsunum á Hvanneyri . Umsóknarfrestur rann út 10. apríl og bárust fimm umsóknir . Ákveðið var að ganga til samninga við hóp fólks sem Stefanía Nindel fer fyrir um starfsemi á Gömlu Hvanneyrartorfunni en umsókn þeirra þótti falla best að framtíðarhagsmunum LbhÍ , nemendum skólans og Hvanneyrarstaðar í heild , eins og segir í tilkynningu frá skólanum . Auk Stefaníu eru í hópnum ; Árni Ólafur Jónsson matreiðslumaður , Bryndís Geirsdóttir kvikmyndaframleiðandi , Guðni Páll Sæmundsson kvikmyndagerðarmaður , Jónas Björgvin Ólafsson matreiðslumaður , Kevin Martin fornleifafræðingur , Rósa Björk Sveinsdóttir hönnuður , Sigursteinn Sigurðsson arkitekt , Arnar Hólmarsson rafvirkjameistari og Kristján Ingi Pétursson smiður .